Z A P I S N I K
35. sjednice Vijeća Gradske četvrti Brezovica 
održane 27. svibnja 2020. sjedište Gradske četvrti, Brezovička cesta 100 s početkom u 19,00 sati


35.  sjednice Vijeća Gradske četvrti Brezovica održane 27. svibnja  2020., u sjedištu Gradske četvrti Brezovica, Brezovička cesta 100, mala dvorana s početkom u 19,00 sati.

Nazočni članovi Vijeća Gradske četvrti Brezovica: Marina Pucević, Vladimir Iviček, Dario Cerovski, Tomo Ferko, Božidar Puljanić, Vesna Šantek, Damir Dasović, Ivica Mavračić, Irena Poje-Oxenham, Žarko Vučak i Srećko Tatar.
Nazočni djelatnici Gradskog ureda za mjesnu samoupravu: Milan Kulaš i Kamelia Antonia Pelikon.

Sjednicu otvara Marina Pucević, predsjednica Vijeća Gradske četvrti Brezovica i pozdravlja sve nazočne.
Predsjednica konstatira da je na sjednici nazočno 11 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednica otvara raspravu o zapisniku 34. sjednice  Vijeća Gradske četvrti Brezovica.
Jednoglasno (11“za“) usvojen je zapisnik 34. sjednice Vijeća Gradske četvrti Brezovica.
Predsjednica Vijeća konstatira da su članovi Vijeća primili poziv za sjednicu s prijedlogom dnevnog reda, te nadalje predlaže dopunu dnevnog reda:
Prijedlog izmjene i dopune dnevnog reda
Predlažem da se dnevni red dopuni sljedećim točkama:
-Prijedlog zaključka o potrebi ponovnog otvaranja poštanskih ureda 10 252 Kupinečki Kraljevec i 10253 Donji Dragonožec te uvođenju osmosatnog radnog vremena istih 
 -Prijedlog zaključka o prijedlogu postavljanja uzdignute plohe kolnika u Prigradskoj ulici III. odvojak 

Predlažem sljedeći dnevni red:

1. Prijedlog zaključka o o žurnoj potrebi završetka izrade projektne dokumentacije za izgradnju okretišta autobusa u ulici Harabajsi za potrebe autobusne linije 161 Savski most - Kupinečki Kraljevec - Štrpet i groblja u Kupinečkom Kraljevcu

2. Prijedlog zaključka o žurnoj potrebi završetka izrade projektne dokumentacije za izgradnju parkirališta u Mirnoj ulici za potrebe groblja u Kupinečkom Kraljevcu

3. Prijedlog zaključka o potrebi uređenja mrtvačnice i korištenju sanitarnog čvora na groblju Kupinečki Kraljevec

4. Prijedlog zaključka o prijedlogu da se korisnicima javne usluge skupljanja komunalnog otpada na području Gradske četvrti Brezovica za odvoz plastike i metala dodjele posude

5.Prijedlog zaključka o davanju mišljenja na Prijedlog izmjena Programa građenja komunalne infrastrukture na području Grada Zagreba u 2020.
6. Prijedlog zaključka o davanju mišljenja na Prijedlog izmjena Programa 
održavanja javnih prometnih površina, građevina i uređaja javne namjene, javne 
rasvjete, te izvanrednog održavanja nerazvrstanih cesta na području Grada Zagreba u 
2020.

7. Prijedlog zaključka o davanju mišljenja na Prijedlog odluke o izmjenama i dopunama Proračuna Grada Zagreba za 2020., prijedlozi izmjena programa javnih potreba po djelatnostima i prijedlozi izmjena i dopuna programa radova

8. Prijedlog zaključka o davanju mišljenja na Prijedlog odluke o dopuni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

9. Prijedlog zaključka o davanju mišljenja na prijedlog zaključka o podizanju Spomenika geofizičaru Andriji Mohorovičiću

10. Prijedlog zaključka o potrebi ponovnog otvaranja poštanskih ureda 10 252 Kupinečki Kraljevec i 10253 Donji Dragonožec te uvođenju osmosatnog radnog vremena istih 
11. Prijedlog zaključka o prijedlogu postavljanja uzdignute plohe kolnika u Prigradskoj ulici III. odvojak 

12.Prijedlog zaključka o davanju mišljenja na Prijedlog odluke o dopuni Odluke o naknadi predsjednicima i članovima tijela upravljanja javnih ustanova kojih je osnivač Grad Zagreb i ustanova nad kojima je Grad Zagreb preuzeo obavljanje osnivačkih prava, koje imenuje Gradska skupština
13.  Prijedlog zaključka o davanju mišljenja na Prijedlog zaključka o kupnji nekretnine (označene kao z.k.č. 1337/13 k.o. Vrapče)
14.  Prijedlog zaključka o davanju mišljenja na Prijedlog odluke o izmjenama Odluke o uređenju prometa
15.  Prijedlog zaključka o davanju mišljenja na Prijedlog odluke o utvrđivanju lokacija za kupanje i trajanja kupališne sezone u 2020.
16. Prijedlog zaključka o davanju mišljenja na Prijedlog odluke o dopuni Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela     
17. Prijedlog zaključka o davanju mišljenja na Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2020.
18. Prijedlog zaključka o davanju mišljenja na Prijedlog zaključka o prodaji građevinskog zemljišta (CITY ISLAND d.o.o.)
19. Prijedlog zaključka o davanju mišljenja na Prijedlog zaključka o prodaji poslovnog udjela Grada Zagreba u trgovačkom društvu Agencija za podršku informacijskim sustavima i informacijskim tehnologijama društva s ograničenom odgovornošću APIS IT d.o.o. javnim  prikupljanjem obvezujućih ponuda
20. Prijedlog zaključka o davanju mišljenja na Prijedlog zaključka (produženje trajanja Razvojne strategije Grada Zagreba za razdoblje do 2020. godine, do 31. prosinca 2021. godine
21. Prijedlog zaključka o davanju mišljenja na Prijedlog zaključka o ukidanju statusa javnog dobra u općoj uporabi (na 23/344 dijela nekretnine oznake z.k.č.br. 5674/1 k.o. Grad Zagreb, cesta Severinska ulica, površine 95,6 čhv odnosno 344 m2, upisane u z.k.ul. 109098 kao vlasništvo Grada Zagreba – javno dobro u općoj uporabi)
22. Prijedlog zaključka o davanju mišljenja na Prijedlog zaključka o ukidanju statusa javnog dobra u općoj uporabi (na 21/1109 dijela nekretnine oznake z.k.č.br. 676/1, park Froudeova, površine 1109 m2, upisane u zk.ul. 22986 k.o. Klara kao vlasništvo Grada Zagreba)
23. Prijedlog zaključka o davanju mišljenja na Prijedlog zaključka o ukidanju statusa javnog dobra u općoj uporabi (na 60/527 dijela nekretnine oznake z.k.č.br. 4213/2 k.o. Blato Novo, park Šoštarička, površine 527 m2, upisane u z.k.ul. 51871).
24. Prijedlog zaključka o davanju mišljenja na Prijedlog zaključka o ukidanju statusa javnog dobra u općoj uporabi (na 180/946 dijela zemljišta oznake z.k.č.br. 19, put u Remeta, ukupne površine 263 čhv odnosno 946 m2, upisanoj u zk.ul. 108251 k.o. Remete kao Javno dobro u općoj uporabi)
25. Prijedlog zaključka o davanju mišljenja na Prijedlog zagrebačke strategije za unapređenje kvalitete života osoba starije životne dobi za razdoblje od 2020. do 2024.
26. Prijedlog zaključka o davanju mišljenja na Prijedlog odluke o dopuni Odluke o plaći odnosno naknadi za rad i drugim pravima  predsjednika i potpredsjednika Gradske skupštine Grada Zagreba
27. Prijedlog zaključka o informiranosti Vijeća o:
      - Izvješće o provedbi mjera i aktivnosti za 2019. iz Zagrebačke strategije zaštite od    nasilja u obitelji za razdoblje od 2018. do 2022.
      - Izvješće o radu i poslovanju Zavoda za prostorno uređenje Grada Zagreba za 2018. i 2019. godinu.
      - Izvješće o provedenoj stručnoj analizi inicijativa za izradu urbanističkih planova uređenja zaprimljenih u razdoblju od 01. ožujka 2019. godine do 29. veljače 2020. godine, u svrhu utvrđivanja osnovanosti pokretanja postupka izrade i donošenje urbanističkih planova uređenja, odnosno njihovih izmjena i dopuna     
 28. Pitanja, prijedlozi i obavijesti

Vijeće je jednoglasno (11“za“) prihvatilo predloženi dnevni red.

Ad 1). Prijedlog zaključka o o žurnoj potrebi završetka izrade projektne dokumentacije za izgradnju okretišta autobusa u ulici Harabajsi za potrebe autobusne linije 161 Savski most - Kupinečki Kraljevec - Štrpet i groblja u Kupinečkom Kraljevcu
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo 

ZAKLJUČAK                                                                                                                               
o potrebi žurnog završetka izrade projektne dokumentacije za izgradnju okretišta autobusa u ulici Harabajsi za potrebe autobusne linije 161 Savski most - Kupinečki Kraljevec - Štrpet  te groblja u Kupinečkom Kraljevcu


1.Vijeće je na prijedlog Vijeća Mjesnih odbora Kupinečki Kraljevec I, Kupinečki Kraljevec 
   centar i Kupinečki Kraljevec II razmotrilo problem neadekvatne-opasne za promet okretnice  
    autobusne linije 161 Savski most – Štrpet, na raskrižju ulice Štrpet i Mirne ulice, a koji je 
    potenciran planiranim proširenjem groblja Kupinečki Kraljevec, koje se nalazi u 
    Mirnoj ulici.


2. Vijeće traži žurni završetak izrade projektne dokumentacije za planirano novo okretište 
    autobusne linije 161 Savski most – Štrpet u ulici Harabajsi, na k. č. br.  2933/15, 532, 503 
     i 502 k.o. Kupinečki Kraljevec, kako bi se što prije moglo krenuti u gradnju istoga. 

3. Ovaj se zaključak dostavlja Gradskom uredu za prostorno uređenje, izgradnju Grada, 
    graditeljstvo, komunalne poslove i promet.

Ad 2).  Prijedlog zaključka o žurnoj potrebi završetka izrade projektne dokumentacije za izgradnju parkirališta u Mirnoj ulici za potrebe groblja u Kupinečkom Kraljevcu
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo 
ZAKLJUČAK
o potrebi žurnog završetka izrade projektne dokumentacije za izgradnju parkirališta u Mirnoj ulici za potrebe groblja u Kupinečkom Kraljevcu

1.Vijeća Mjesnih odbora Kupinečki Kraljevec I, Kupinečki Kraljevec centar i Kupinečki 
    Kraljevec II,  potaknuta  planiranim proširenjem groblja Kupinečki Kraljevec, a koje se  
    nalazi u Mirnoj ulici, razmotrila su potrebu izgradnje pakirališta u  Mirnoj ulici, na k.č. br 
    400/5 k.o. Kupinečki Kraljevec.

2. Vijeće traži žurni završetak izrade projektne dokumentacije za izgradnju parkirališta na 
    lokaciji iz točke 1. zaključka, kako bi se što prije moglo izgraditi isto. 

3. Ovaj se zaključak dostavlja Gradskom uredu za prostorno uređenje, izgradnju Grada, 
    graditeljstvo, komunalne poslove i promet.

Ad 3). Prijedlog zaključka o potrebi uređenja mrtvačnice i korištenju sanitarnog čvora na groblju Kupinečki Kraljevec
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo 
ZAKLJUČAK
o potrebi uređenja mrtvačnice i korištenju sanitarnog čvora na groblju 
Kupinečki Kraljevec

1. Vijeća Mjesnih odbora Kupinečki Kraljevec I, Kupinečki Kraljevec centar i Kupinečki Kraljevec II,  potaknuta planiranim proširenjem groblja Kupinečki Kraljevec, obratila su se Vijeću sa zamolbom za uređenje mrtvačnice na groblju Kupinečki Kraljevec i poboljšanju korištenje sanitarnog čvora iste. 

2.Navedena Vijeća izražavaju nezadovoljstvo s uređenosti mrtvačnice i groblja te traže da se: 
   a) promjene prve noseće grede – nastanja sa obje strane krovišta mrtvačnice su u vrlo lošem 
       stanju, trule su 
   b) promjene prve i druge grede ( po potrebi ) prednje strane mrtvačnice i provjere grede sa 
       stražnje strane mrtvačnice, zamjena cca 40 - 45 m2 lamperije - brodskog poda 
   c) promjene oluci – žljebovi, limarije cijelog krovišta na mrtvačnici te da se isti češće 
       održavaju, čiste od lišća i drugih nečistoća 
   d) sanira dio fasade koji će biti zasigurno oštećen uz grede – nastanja 
   e) da se iz prostorije gdje je odar uklone stare klupe i postavi 8 – 10 pristojnih stolica za 
       najbližu obitelj pokojnika
   f) urede prva vrata na ulazu u groblje, vrata vise, trebala bi se zavariti ili promijeniti pante 
        na istima i obojiti
   g) uredi vanjska betonska ograda groblja 
   h)  postavi rasvjeta na stari dio groblja  
   i)  postavi video nadzor prema starom groblju, parkiralištu ispred  crkve i na mrtvačnici.

3. Vijeća također traže da se iznađe rješenje korištenja sanitarnog čvora mrtvačnice i za 
      potrebe vjerskih događanja.

4. Vijeće Gradske četvrti Brezovica traži sastanak predstavnika Vijeća Mjesnih odbora 
     Kupinečki Kraljevec I, II i centar, Vijeća Gradske četvrti Brezovica te Podružnice Gradska
     groblja radi rješavanja zahtjeva navedenih u točkama 2. i 3. zaključka.

5. Ovaj se zaključak dostavlja Zagrebačkom holdingu d.o.o., Podružnici Gradska groblja.

Ad 4). Prijedlog zaključka o prijedlogu da se korisnicima javne usluge skupljanja komunalnog otpada na području Gradske četvrti Brezovica za odvoz plastike i metala dodjele posude
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo 

ZAKLJUČAK                                                                                                                               
o prijedlogu da se korisnicima javne usluge skupljanja komunalnog otpada na području Gradske četvrti Brezovica za odvoz plastike i metala dodjele posude

1.Vijeće je razmotrilo zahtjeve građana, članova Vijeća Gradske četvrti Brezovica  te vijeća 
    mjesnih odbora da se na području Gradske četvrti Brezovica plastika i metal odvoze u 
    posudama umjesto u plastičnim vrećicama. 

2.Vijeće predlaže da se korisnicima javne usluge skupljanja komunalnog otpada na području 
   Gradske četvrti Brezovica za plastiku i metal dodjele posude. 

3. Ovaj se zaključak dostavlja Gradskom uredu za gospodarstvo, energetiku i zaštitu okoliša 
    te Zagrebačkom holdingu d.o.o., Podružnici Čistoća.

Ad 5). Prijedlog zaključka o davanju mišljenja na Prijedlog izmjena Programa građenja komunalne infrastrukture na području Grada Zagreba u 2020.
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo 

ZAKLJUČAK
    o davanju mišljenja na Prijedlog izmjena Programa građenja komunalne infrastrukture  na području Grada Zagreba u 2020.



1. Na zamolbu Gradskog ureda za Gradskog ureda za prostorno uređenje, izgradnju Grada, graditeljstvo, komunalne poslove i promet, Vijeće Gradske četvrti Brezovica razmotrilo je Prijedlog izmjena Programa građenja komunalne infrastrukture na području Grada Zagreba u 2020.


2. Vijeće nije suglasno s Prijedlogom izmjena Programa građenja komunalne infrastrukture na području Grada Zagreba u 2020. te traži da se započne s radovima  iz predmetnog programa te u isti uvrsti sljedeće:

· započeti s gradnjom nogostupa u ulici Bedeki i Obreškoj cesti
· uvrstiti gradnju nogostupa u ulicama Trpučanska, Golobreška i Dragonožečka


3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje
javnoprometnih površina, javnih objekata i javne rasvjete i Sektoru za ceste.

Ad 6). Prijedlog zaključka o davanju mišljenja na Prijedlog izmjena Programa 
održavanja javnih prometnih površina, građevina i uređaja javne namjene, javne 
rasvjete, te izvanrednog održavanja nerazvrstanih cesta na području Grada Zagreba u 
2020.
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je jednoglasno (11“za“) donijelo 

 ZAKLJUČAK
       o davanju mišljenja na Prijedlog izmjena Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih  cesta na području Grada Zagreba u 2020.


1.Na zamolbu Gradskog ureda za Gradskog ureda za prostorno uređenje, izgradnju Grada, graditeljstvo, komunalne poslove i promet, Vijeće Gradske četvrti Brezovica razmotrilo je Prijedlog izmjena Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2020.


2. Vijeće nije suglasno s Prijedlogom izmjena Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2020. te traži da se u isti uvrsti sljedeće:

· izvanredno održavanje propusta Šolići



3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete i Sektoru za ceste.


Ad 7). Prijedlog zaključka o davanju mišljenja na Prijedlog odluke o izmjenama i dopunama Proračuna Grada Zagreba za 2020., prijedlozi izmjena programa javnih potreba po djelatnostima i prijedlozi izmjena i dopuna programa radova
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je većinom glasova (9“za“, 1“protiv“ i 1“suzdržan) donijelo

ZAKLJUČAK
        o davanju mišljenja na Prijedlog odluke o izmjenama i dopunama Proračuna Grada   Zagreba za 2020., prijedloge izmjena programa javnih potreba po djelatnostima i prijedloge izmjena i dopuna programa radova
1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog odluke o izmjenama i dopunama Proračuna Grada Zagreba za 2020., prijedloge izmjena programa javnih potreba po djelatnostima i prijedloge izmjena i dopuna programa radova
1. Vijeće je suglasno s prijedlozima iz točke 1. zaključka
1. Ovaj se zaključak dostavlja Stručnoj službi gradonačelnika


Ad 8). Prijedlog zaključka o davanju mišljenja na Prijedlog odluke o dopuni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
Predsjednica Vijeća konstatira da su članovi Vijeća primili Prijedlog te otvara raspravu.
Vladimir Iviček navodi da bi volio znati u što bi se usmjerila njihova naknada, ukoliko se smanji iznos iste.
Žarko Vučak pita da li je u Prijedlogu izmjene Proračuna za 2020. i smanjenje sredstava za naknade predsjednicima, potpredsjednicima i članovima VGČ i VMO, s obzirom da je iz dobivenih materijala za sjednicu vidljivo da se pozicija „ostali nespomenuti rashodi poslovanja“ Gradske četvrti Brezovica umanjuje za 81.000,00 kn. Ovo navodi jer bi bilo u suprotnosti da Vijeće glasa za  smanjenje Proračuna za 2020., a protiv smanjenja naknada, kako je predloženo u Prijedlogu zaključka.
Marina Pucević je mišljenja da se navedeno smanjenje ne odnosi na naknade.
Milan Kulaš navodi da se iz dobivenih materijala ne može iščitati da se smenjenje odnosi na naknade. Isto će biti vidljivo tek nakon dobivanja Prijedloga zaključka o izmjeni Financijskog plana Gradske četvrti Brezovica za 2020.

Obzirom da se više nitko nije javio za riječ, daje Prijedlog na glasovanje.

Vijeće je većinom glasova (7“za“, 1“protiv“ i 3“suzdržana“) donijelo
ZAKLJUČAK
           o davanju mišljenja na Prijedlog odluke o dopuni Odluke o naknadi predsjednicima,  potpredsjednicima i članovima vijeća gradskih četvrti i vijeća mjesnih odbora


1. Na zamolbu Odbora za izbor i imenovanja Gradske skupštine Grada Zagreba, Vijeće Gradske četvrti Brezovica razmotrilo je Prijedlog odluke o dopuni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
2. Vijeće nije suglasno s prijedlogom odluke iz točke 1. zaključka.
3. Ovaj se zaključak dostavlja Odbora za izbor i imenovanja Gradske skupštine Grada Zagreba.

Ad 9). Prijedlog zaključka o davanju mišljenja na prijedlog zaključka o podizanju Spomenika geofizičaru Andriji Mohorovičiću
Predsjednica Vijeća konstatira da su članovi Vijeća primili Prijedlog te otvara raspravu.
Obzirom da se nitko nije javio za riječ, daje Prijedlog na glasovanje.
Vijeće je većinom glasova (10“za“, 1“protiv“) donijelo

ZAKLJUČAK
           o davanju mišljenja na Prijedlog zaključka o podizanju Spomenika geofizičaru 
                                                                  Andriji Mohorovičiću


1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog zaključka o podizanju Spomenika geofizičaru Andriji Mohorovičiću.
2. Vijeće je suglasno s prijedlogom iz točke 1. zaključka.
3.   Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske  poslove.

Ad 10). Prijedlog zaključka o potrebi ponovnog otvaranja poštanskih ureda 10 252 Kupinečki Kraljevec i 10253 Donji Dragonožec te uvođenju osmosatnog radnog vremena istih 
Predsjednica Vijeća konstatira da su članovi Vijeća primili Prijedlog te otvara raspravu.
Damir Dasović smatra se je preveliko opterećenje na poslovnici u Brezovici.
Ivica Mavračić predlaže da se Prijedlog zaključka dopuni zahtjevom za otvaranje poštanskog ureda u naselju Horvati.
Žarko Vučak predlaže da Vijeće o prijedlogu za otvaranje poštanskog ureda u Horvatima raspravi nakon što o istome zaključak donese Vijeće Mjesnog odbora Horvati.
Ivica Mavračić suglasan je s prijedlogom Žarka Vučaka. 
Predsjednica  zatvara raspravu i daje Prijedlog na glasovanje.
Vijeće je jednoglasno (11“) donijelo


Z A K LJ U Č A K
o potrebi ponovnog otvaranja poštanskih ureda 10 252 Kupinečki Kraljevec i 10 253 Donji Dragonožec te uvođenju osmosatnog radnog vremena istih 


1. Vijeće Gradske četvrti Brezovica, temeljem zahtjeva stanovnika Kupinečkog Kraljevca i Donjeg Dragonošca te ostalih korisnika poštanskih ureda 10252 Kupinečki Kraljevec i 10253 Donji Dragonožec,  razmotrilo je nastalo stanje pružanja usluga navedenih poštanskih ureda nakon zatvaranja istih uslijed epidemije COVID 19. 

2. Vijeće izražava svoje nezadovoljstvo postupkom Hrvatske pošte da bez konzultiranja i obavijesti lokalne uprave i samouprave zatvori  urede.


3. Vijeće ponovo  izražava svoje nezadovoljstvo radnim vremenom ureda od 12.30 do 15 sati   koje onemogućava većinu radno aktivnih korisnika da uopće mogu koristiti usluge poštanskih ureda. Takvo radno vrijeme  uzrokovalo je znatno smanjenje korisnika i prometa što je i bio cilj Hrvatskih pošta kako bi se opravdalo konačno zatvaranje ureda.

4. Kod otvaranja navedenih poštanskih ureda, između ostalog, naglašeno je kako je cilj otvaranja ureda podignuti životni standard  u Kupinečkom Kraljevcu i Dragonošcu, kao i okolnim naseljima iz Grada Zagreba i Zagrebačke županije, kako bi se zaustavio trend iseljavanja i odlaska u centar Grada. Ovakvim postupcima ponovo se bitno smanjuje životni standard, te se naselja vraćaju u izoliranost i poticanje stanovnika, posebno starije dobi, koji su odlučili svoj život u mirovini provesti u Kupinečkom Kraljevcu, na povratak u centar Zagreba.

5. Vijeće zahtjeva: 

a) s obzirom na povoljnu epidemiološku situaciju da se poštanski uredi 10252 Kupinečki Kraljevec i 10253 Donji Dragonožec žurno otvore. 

b) da mu se istima vrati  osmosatno radno vrijeme. Ujedno predlažemo da uredi četiri dana u tjednu rade od 07,00 do 15,00 sati, a jedan dan u tjednu od  12,00 do 20,00 sati. Tako bi se njime moglo koristiti više stanovnika, a time bi se povećao i promet. 

Ad 11). Prijedlog zaključka o prijedlogu postavljanja uzdignute plohe kolnika u Prigradskoj ulici III. odvojak 
Predsjednica Vijeća konstatira da su članovi Vijeća primili Prijedlog te otvara raspravu.
Srećko Tatar ima upit tko je na navedenu ulicu stavio šoder da se ne može prolaziti.
Žarko Vučak govori da se treba definirati što su uzdignute plohe.
U raspravi su sudjelovale Marina Pucević, Vesna Šantek i Irena Poje-Oxenham
Obzirom da se više nitko nije javio za riječ, daje Prijedlog na glasovanje.
Vijeće je većinom glasova (8“za“, 1“protiv“ i 2“suzdržana“) donijelo

ZAKLJUČAK                                                                                                                               
o prijedlogu postavljanja uzdignute plohe kolnika u Prigradskoj ulici III. odvojak  

1.Vijeće je razmotrilo zahtjeve građana, članova Vijeća Gradske četvrti Brezovica te Vijeća 
   Mjesnog odbora Brezovica da se zbog neodgovornih i nesavjesnih vozača na određenim 
   lokacijama na području Mjesnog odbora Brezovica postave uzdignute plohe kolnika. 

2.Vijeće predlaže da se uzdignute plohe kolnika postave na sljedećoj lokaciji: 

            - u Prigradskoj ulici III. odvojak kod k.br. 16

3. Ovaj se zaključak dostavlja Gradskom uredu za prostorno uređenje, izgradnju Grada, 
    graditeljstvo, komunalne poslove i promet, Sektoru za promet.

Ad 12). Prijedlog zaključka o davanju mišljenja na Prijedlog odluke o dopuni Odluke o naknadi predsjednicima i članovima tijela upravljanja javnih ustanova kojih je osnivač Grad Zagreb i ustanova nad kojima je Grad Zagreb preuzeo obavljanje osnivačkih prava, koje imenuje Gradska skupština
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo
ZAKLJUČAK
   o davanju mišljenja na Prijedlog odluke o dopuni Odluke o naknadi predsjednicima i članovima tijela upravljanja javnih ustanova kojih je osnivač Grad Zagreb i ustanova nad kojima je Grad Zagreb preuzeo obavljanje osnivačkih prava, koje imenuje Gradska skupština


1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog odluke o dopuni Odluke o naknadi predsjednicima i članovima tijela upravljanja javnih ustanova kojih je osnivač Grad Zagreb i ustanova nad kojima je Grad Zagreb preuzeo  obavljanje osnivačkih prava, koje imenuje Gradska skupština
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradoinačelnika

Ad 13). Prijedlog zaključka o davanju mišljenja na Prijedlog zaključka o kupnji nekretnine (označene kao z.k.č. 1337/13 k.o. Vrapče)
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo

ZAKLJUČAK
                            o davanju mišljenja na Prijedlog zaključka o kupnji nekretnine 
                                              (označene kao z.k.č. 1337/13 k.o. Vrapče)


1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog zaključka o kupnji nekretnine (označene kao z.k.č. 1337/13 k.o. Vrapče)
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradinačelnika


Ad 14). Prijedlog zaključka o davanju mišljenja na Prijedlog odluke o izmjenama Odluke o uređenju prometa
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo
ZAKLJUČAK
              o davanju mišljenja na Prijedlog odluke o izmjenama Odluke o uređenju prometa

1. Na zamolbu Stručne službe gradonačelnika, Vijeće Gradske četvrti Brezovica razmotrilo je  Prijedlog odluke o izmjenama Odluke o uređenju prometa
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradonačelnika

Ad 15). Prijedlog zaključka o davanju mišljenja na Prijedlog odluke o utvrđivanju lokacija za kupanje i trajanja kupališne sezone u 2020.
Predsjednica Vijeća navodi da su upute za uvid u materijale za navedenu točku članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo

ZAKLJUČAK
                 o davanju mišljenja na Prijedlog odluke o utvrđivanju lokacija za kupanje 
                                                      i trajanja kupališne sezone u 2020.

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog odluke o utvrđivanju lokacija za kupanje i trajanja kupališne sezone u 2020.
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradonačelnika.


Ad 16). Prijedlog zaključka o davanju mišljenja na Prijedlog odluke o dopuni Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela    
 Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo
ZAKLJUČAK
 o davanju mišljenja na Prijedlog odluke o dopuni Odluke o naknadama gradskim zastupnicima u  Gradskoj skupštini Grada Zagreba i članovima njezinih radnih tijela 

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog odluke o dopuni Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela. 
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradonačelnika.


Ad 17). Prijedlog zaključka o davanju mišljenja na Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2020.
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo
ZAKLJUČAK
     o davanju mišljenja na Prijedlog odluke o izmjenama Odluke o raspoređivanju sredstava za 
    redovito godišnje financiranje političkih stranaka i gradskih zastupnica/zastupnika izabranih s liste grupe birača u 2020.

1. Na zamolbu Odbora za Statut, Poslovnik i propise Gradske skupštine Grada Zagreba, Vijeće Gradske četvrti Brezovica razmotrilo je Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2020.      
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Odboru za Statut, Poslovnik i propise Gradske skupštine Grada Zagreba.

Ad 18). Prijedlog zaključka o davanju mišljenja na Prijedlog zaključka o prodaji građevinskog zemljišta (CITY ISLAND d.o.o.)
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo
ZAKLJUČAK
o davanju mišljenja na Prijedlog zaključka o prodaji građevinskog zemljišta (CITY ISLAND d.o.o.)

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog zaključka o prodaji građevinskog zemljišta (CITY ISLAND d.o.o.)
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradonačelnika.

Ad 19). Prijedlog zaključka o davanju mišljenja na Prijedlog zaključka o prodaji poslovnog udjela Grada Zagreba u trgovačkom društvu Agencija za podršku informacijskim sustavima i informacijskim tehnologijama društva s ograničenom odgovornošću APIS IT d.o.o. javnim  prikupljanjem obvezujućih ponuda
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo

ZAKLJUČAK
o davanju mišljenja na Prijedlog zaključka o prodaji poslovnog udjela Grada Zagreba u trgovačkom društvu Agencija za podršku informacijskim sustavima i informacijskim tehnologijama društva s ograničenom odgovornošću APIS IT d.o.o. javnim  prikupljanjem obvezujućih ponuda

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog zaključka o prodaji poslovnog udjela Grada Zagreba u trgovačkom društvu Agencija za podršku informacijskim sustavima i informacijskim tehnologijama društva s ograničenom  odgovornošću APIS IT d.o.o. javnim  prikupljanjem obvezujućih ponuda


2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradonačelnika.

Ad 20). Prijedlog zaključka o davanju mišljenja na Prijedlog zaključka (produženje trajanja Razvojne strategije Grada Zagreba za razdoblje do 2020. godine, do 31. prosinca 2021. Godine
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo
ZAKLJUČAK
o davanju mišljenja na Prijedlog zaključka (produženje trajanja Razvojne strategije Grada Zagreba  za razdoblje do 2020. godine, do 31. prosinca 2021. godine)

1. Na zamolbu Stručne službe gradonačelnika, Vijeće Gradske četvrti Brezovica razmotrilo je  Prijedlog zaključka (produženje trajanja Razvojne strategije Grada Zagreba za razdoblje do 2020.  godine, do 31. prosinca 2021. godine).
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradonačelnika.

Ad 21). Prijedlog zaključka o davanju mišljenja na Prijedlog zaključka o ukidanju statusa javnog dobra u općoj uporabi (na 23/344 dijela nekretnine oznake z.k.č.br. 5674/1 k.o. Grad Zagreb, cesta Severinska ulica, površine 95,6 čhv odnosno 344 m2, upisane u z.k.ul. 109098 kao vlasništvo Grada Zagreba – javno dobro u općoj uporabi)
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo

ZAKLJUČAK
o davanju mišljenja na Prijedlog zaključka o ukidanju statusa javnog dobra u općoj uporabi (na 23/344 dijela nekretnine oznake z.k.č.br. 5674/1 k.o. Grad Zagreb, cesta Severinska ulica, površine 95,6 čhv odnosno 344 m2, upisane u z.k.ul. 109098 kao vlasništvo Grada Zagreba – javno dobro u                                                                         općoj uporabi)


1. Na zamolbu Stručne službe gradonačelnika, Vijeće Gradske četvrti Brezovica razmotrilo je  Prijedlog zaključka o ukidanju statusa javnog dobra u općoj uporabi (na 23/344 dijela nekretnine oznake z.k.č.br. 5674/1 k.o. Grad Zagreb, cesta Severinska ulica, površine 95,6 čhv odnosno 344 m2, upisane u z.k.ul. 109098 kao vlasništvo Grada Zagreba – javno dobro u općoj uporabi)
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradonačelnika.


Ad 22). Prijedlog zaključka o davanju mišljenja na Prijedlog zaključka o ukidanju statusa javnog dobra u općoj uporabi (na 21/1109 dijela nekretnine oznake z.k.č.br. 676/1, park Froudeova, površine 1109 m2, upisane u zk.ul. 22986 k.o. Klara kao vlasništvo Grada Zagreba)
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo

ZAKLJUČAK
o davanju mišljenja na Prijedlog zaključka o ukidanju statusa javnog dobra u općoj uporabi (na 21/1109 dijela nekretnine oznake z.k.č.br. 676/1, park Froudeova, površine 1109 m2, upisane u zk.ul.  22986 k.o. Klara kao vlasništvo Grada Zagreba)

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog zaključka o ukidanju statusa javnog dobra u općoj uporabi (na 21/1109 dijela nekretnine oznake z.k.č.br. 676/1, park Froudeova, površine 1109 m2, upisane u zk.ul. 22986 k.o. Klara kao  vlasništvo Grada Zagreba)
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradonačelnika.

Ad 23). Prijedlog zaključka o davanju mišljenja na Prijedlog zaključka o ukidanju statusa javnog dobra u općoj uporabi (na 60/527 dijela nekretnine oznake z.k.č.br. 4213/2 k.o. Blato Novo, park Šoštarička, površine 527 m2, upisane u z.k.ul. 51871).
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo

ZAKLJUČAK
o davanju mišljenja na Prijedlog zaključka o ukidanju statusa javnog dobra u općoj uporabi (na 60/527 dijela nekretnine oznake z.k.č.br. 4213/2 k.o. Blato Novo, park Šoštarička, površine 527 m2,  upisane u z.k.ul. 51871)

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog zaključka o ukidanju statusa javnog dobra u općoj uporabi (na 60/527 dijela nekretnine oznake z.k.č.br. 4213/2 k.o. Blato Novo, park Šoštarička, površine 527 m2, upisane u z.k.ul.  51871).
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradonačelnika.

Ad 24). Prijedlog zaključka o davanju mišljenja na Prijedlog zaključka o ukidanju statusa javnog dobra u općoj uporabi (na 180/946 dijela zemljišta oznake z.k.č.br. 19, put u Remeta, ukupne površine 263 čhv odnosno 946 m2, upisanoj u zk.ul. 108251 k.o. Remete kao Javno dobro u općoj uporabi)
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo

ZAKLJUČAK
     o davanju mišljenja na Prijedlog zaključka o ukidanju statusa javnog dobra u općoj uporabi (na 180/946 dijela zemljišta oznake z.k.č.br. 19, put u Remeta, ukupne površine 263 čhv odnosno 946 m2, upisanoj u zk.ul. 108251 k.o. Remete kao Javno dobro u općoj uporabi)

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog zaključka o ukidanju statusa javnog dobra u općoj uporabi (na 180/946 dijela zemljišta oznake z.k.č.br. 19, put u Remeta, ukupne površine 263 čhv odnosno 946 m2, upisanoj u zk.ul. 108251 k.o. Remete kao Javno dobro u općoj uporabi)
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradonačelnika.

Ad 25). Prijedlog zaključka o davanju mišljenja na Prijedlog zagrebačke strategije za unapređenje kvalitete života osoba starije životne dobi za razdoblje od 2020. do 2024.
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo
ZAKLJUČAK
     o davanju mišljenja na Prijedlog zagrebačke strategije za unapređenje kvalitete života osoba   starije životne dobi za razdoblje od 2020. do 2024.

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog zagrebačke strategije za unapređenje kvalitete života osoba starije životne dobi za razdoblje od 2020. do 2024.
2. Vijeće je suglasno s prijedlogom iz točke 1. zaključka
3. Ovaj se zaključak dostavlja Stručnoj službi gradonačelnika.

Ad 26). Prijedlog zaključka o davanju mišljenja na Prijedlog odluke o dopuni Odluke o plaći odnosno naknadi za rad i drugim pravima  predsjednika i potpredsjednika Gradske skupštine Grada Zagreba
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je većinom glasova (9“za“ i 2“suzdržana“) donijelo
ZAKLJUČAK
      o davanju mišljenja na Prijedlog odluke o dopuni Odluke o plaći odnosno naknadi za rad i drugim pravima  predsjednika i potpredsjednika Gradske skupštine Grada Zagreba

1. Na zamolbu Stručne službe gradonačelnika, Vijeće Gradske četvrti Brezovica razmotrilo je Prijedlog odluke o dopuni Odluke o plaći odnosno naknadi za rad i drugim pravima  predsjednika  i potpredsjednika Gradske skupštine Grada Zagreba
2. Vijeće je suglasno s prijedlogom iz točke 1. zaključka
3.   Ovaj se zaključak dostavlja Stručnoj službi gradonačelnika.

Ad 27). Prijedlog zaključka o informiranosti Vijeća o:

- Izvješće o provedbi mjera i aktivnosti za 2019. iz Zagrebačke strategije zaštite od    nasilja u obitelji za razdoblje od 2018. do 2022.
      - Izvješće o radu i poslovanju Zavoda za prostorno uređenje Grada Zagreba za 2018. i 2019. godinu.
      - Izvješće o provedenoj stručnoj analizi inicijativa za izradu urbanističkih planova uređenja zaprimljenih u razdoblju od 01. ožujka 2019. godine do 29. veljače 2020. godine, u svrhu utvrđivanja osnovanosti pokretanja postupka izrade i donošenje urbanističkih planova uređenja, odnosno njihovih izmjena i dopuna     
Predsjednica Vijeća navodi da su upute za uvid u materijale za navedenu točku, članovi Vijeća dobili putem elektroničke pošte. 
Obzirom da se nitko nije javio za riječ, daje Prijedlog na usvajanje.
Vijeće je (10“za“) i (1“suzdržan“) donijelo
ZAKLJUČAK
o informiranosti Vijeća
1. Vijeće Gradske četvrti Brezovica primilo je na znanje:

      - Izvješće o provedbi mjera i aktivnosti za 2019. iz Zagrebačke strategije zaštite od    nasilja u obitelji  za razdoblje od 2018. do 2022.
      - Izvješće o radu i poslovanju Zavoda za prostorno uređenje Grada Zagreba za 2018. i 2019. godinu
      - Izvješće o provedenoj stručnoj analizi inicijativa za izradu urbanističkih planova uređenja zaprimljenih u razdoblju od 01. ožujka 2019. godine do 29. veljače 2020. godine, u svrhu utvrđivanja osnovanosti pokretanja postupka izrade i donošenje urbanističkih planova uređenja, odnosno njihovih izmjena i dopuna     

Ad 28). Pitanja, prijedlozi i obavijesti

Vladimir Iviček navodi da je zaprimio peticiju građana iz ulice Harabajsi u Kupinečkom Kraljevcu, gdje stanari Harabajsi k.br.29  skupljaju smeće, pale i rade buku.
Predsjednica Vijeća odgovara da je upoznata sa navedenim te da je kontaktirana VI. policijska postaja
Vladimir Iviček pita što je sa realizacijom izgradnje OŠ u Kupinečkom Kraljevcu.
Predsjednica Vijeća odgovora da se čeka odgovor od voditeljice odjela u Gradskom uredu za obrazovanje, ali da je upoznmata da je u postupku ishođenje građevinske dozvole.
Vladimir Iviček pita što je s izgradnjom kanalizacije na Uzvodnom slivu potoka Lomnica.
Predsjednica Vijeća odgovara da je trenutno zastoj na gradnji u Odranskom Strmcu zbog nerješenih imovinsko-pravnih odnosa.  

Irena Poje-Oxenham ima upit za autobusnu liniju 160 Savski most-Lipnica-Havidići. Navodno je zatraženo da se vraća istom trasom Lipnica-Havidići te Havidići-Lipnica.
Predsjednica Vijeća odgovora da nema uvjeta za takvo nešto te da normalno ide svojom trasom.

Srećko Tatar govori da je autobusna linija 169 ukinuta, a autobusna linija 162 je bez stajališta u Matičkima gdje je nedavno postavljana nadstrešnica. Navedeni problem se treba riješiti. Predsjednica Vijeća odgovara da će se sastati s građanima da probaju naći rješenje te da će zatražiti i pomoć gradonačelnika.

Ivica Mavračić govori da se treba riješiti i autobusni prijevoz u Horvatima.
Predsjednica Vijeća odgovara da Mjesni odbor donese Zaključak o prijedlogu rješavanja navedenoga.  

Na sjednicu Vijeća došao je Zdravko Varzić, zapovjednik Stožera civilne zaštite Gradske četvrti Brezovica u 19:44 sati te je pred Vijećem iznio što su sve napravili u sanaciji potresa i epidemije Covid-19i te iznio problematiku civilne zaštite.

Vijećnicima će putem e-maila biti dostavljen Zaključak i ponuda za postavu šatora za obilježavanje manifestacija na području Gradske četvrti Brezovica.

Irena Poje-Oxenham ima upit vezano za korištenje sadašnjih prostorija NK Brezovica kada se presele u novoizgrađeni objekt. Vladimir Iviček odgovara da će sadašnje prostorije koristiti Hrvački klub. Irena Poje-Oxenham predlaže da Sport za sve preseli u novi objekt NK Brezovica, ukoliko postoji mogućnost. Vladimir Iviček navodi da o navedenoj molbi treba odlučiti Upravno vijeće NK Brezovica.

Dovršeno u 20:30 sati.

KLASA: 026-03/20-001/23
URBROJ: 251-06-11-8-20-2
Brezovica, 27. svibnja 2020.

Zapisnik vodila
Kamelia Antonia Pelikon				                      

                                                                      Predsjednica Vijeća 
   Gradske četvrti
       Brezovica

